దూరదర్శన్(టీవి ఛానల్)
దూరదర్శన్ ఒక చిన్న ట్రాన్స్మిటర్ మరియు తాత్కాలిక స్టూడియోతొ సెప్టెంబరు 1959 15 న ఢిల్లీలో ప్రయోగాత్మక ప్రసారం చేయడం ద్వారా ప్రారంభం అయింది. 1965 నుండి ఆల్ ఇండియా రేడియోగా రోజువారీ కార్యక్రమాలు మొదలయ్యాయి. టెలివిజన్ సర్వీసును 1972 లో బొంబాయి మరియు అమృత్సర్ వరకు విస్తరించారు. 1975 వరకు కేవలం ఏడు నగరాలకు మాత్రమే టెలివిజన్ సర్వీసు ఉన్నది మరియు దూరదర్శన్ భారతదేశంలో టెలివిజన్ యొక్క ఏకైక ప్రదాతగా ఉంది. టెలివిజన్ సేవలను 1976 ఏప్రిల్ 1 లో రేడియో నుంచి విడదీసారు. రేడియో మరియు దూరదర్శన్ను ఢిల్లీలో రెండు ప్రత్యేక డైరెక్టర్ జనరల్స్ నిర్వహణ కింద ఉంచారు. చివరిగా, 1982 లో, దూరదర్శన్ ఒక దేశీయ ప్రసారిగా ఉనికిలోకి వచ్చింది.
నేషనల్ ప్రోగ్రామ్ 1982లో మొదలైంది. అదే సంవత్సరము కలర్ టి.వి.లు వచ్చాయి. పెద్ద ధారావాహికాలు () హమ్ లోగ్ (1986), బుని యాద్ (1986-87), రామాయణ్ (1987-88), మహాభారత్ (1988-89) కోట్ల కొద్దీ ప్రజలను టి.వి. లకు అతికించాయి. ఇతర కార్యక్రమాలు చిత్రహార్, రంగోలీ లు, క్రైమ్ థ్రిల్లర్లు బ్యోమ్‌కేశ్ బక్షీ, జాన్‌కీ జాసూస్లు కూడా చాలా ప్రసిద్ధి పొందాయి. dd sports lo india vs south africa vastadi
బ్రిటిష్‌ బ్రాడ్‌కాస్టింగ్‌ కార్పొరేషన్‌
1955లో ఏర్పడ్డ వాణిజ్యపరంగా సొంతంగా ఆపరేట్‌ చేసే టెలివిజన్‌ నెట్‌వర్క్ ITV ద్వారా BBC పోటీని ఎదుర్కొంది. అయితే 1970ల వరకు కూడా రేడియో సర్వీసుల్లో BBC యొక్క గుత్తాధిపత్యం కొనసాగింది. 1962లో వెలువడ్డ పిల్‌కింగ్ట్‌న్ కమిటీ రిపోర్ట్, BBC నాణ్యమైన కార్యక్రమాలను అందిస్తోందంటూ కితాబునిచ్చింది. మరోపక్క ITV తీవ్ర విమర్శలను ఎదుర్కోవాల్సి వచ్చింది. నాణ్యమైన కార్యక్రమాలను అందించడంలో ఇది విఫలమైందని ఆ నివేదిక పేర్కొంది. అప్పటికే ఉన్న BBC ఛానల్ కు BBC1 అన్న పేరును, అదేవిధంగా బిబిసి2ను ఏర్పాటు చేయాలన్న నిర్ణయాన్ని 1964లో తీసుకున్నారు. యూరోప్‌ మొత్తం ప్రామాణికమైన 625 లైన్‌ హైయ్యర్‌ రిజల్యూషన్‌ను ఉపయోగించేది. BBC2 తన యొక్క రంగుల ప్రసారాల్ని 1967 జూలై 1లో ప్రారంభించింది. BBC1 (ITVలు)లు 1969 నవంబరు 15లో రంగుల ప్రసారాల్ని ప్రారంభించాయి. BBC1 ( మరియు ITV) యొక్క 405 లైన్ల VHF‌ ప్రసారాలు 1985 వరకు కూడా పాత టెలివిజన్‌ రిసీవర్లకు అనుకూలంగా ఉండేవి.